
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

                                                                MEMO

PËR PROJEKTLIGJIN
“PËR RATIFIKIMIN E KONVENTËS 190 
“KONVENTA PËR DHUNËN DHE NGACMIMIN”, 
TË ORANIZATËS NDËRKOMBËTARE TË PUNËS”


· HYRJE

Projektligji “Për ratifikimin e konventës 190 “Konventa për dhunën dhe ngacmimin”, të ILOs”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.

· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Propozimi i këtij projektligji është një kontribut i shtuar jo vetëm në raport me Organizatën Ndërkombëtare të Punës, por edhe me detyrimin e Shqipërisë si vend kandidat për anëtarësim në Bashkimin Evropian, që të intensifikojë luftën kundër diskriminimit e dhunës me bazë gjinore në fushën e marrëdhënieve të punës si fenomene që përbëjnë kërcënim për dinjitetin, sigurinë dhe shëndetin publik.

Objektivat që synohen të arrihen me ratifikimin e kësaj konvente janë: 
- forcimi dhe plotësimi i kuadrit ligjor ekzistues, krijimi i hapësirave në zbatimin e parimeve të kësaj konvente, duke përmirësuar legjislacionin kombëtar përafrimin me standardet ndërkombëtare të punës ë ILO-s, atë të Bashkimit Evropian dhe vendeve të tjera të zhvilluara në botë, në këtë fushë; 
- nxitja e ndërveprimit të organizatave të punëdhënësve e punëmarrësve dhe strukturave përgjegjëse shtetërore në luftën kundër këtij fenomeni. Gjithashtu, institucionet/autoritetet do përmbushin siç duhet detyrimet e tyre për të mbrojtur viktimën, përfshirë kategoritë vulnerable, për një mjedis pune të shëndetshëm e miqësor;
 - rritja e ndërgjegjësimit, formimit profesional dhe mbrojtja efektive e viktimave të prekura nga dhuna dhe ngacmimi në botën e punës, duke ndikuar në sigurinë, shëndetin dhe efektivitetin në punë.

· [bookmark: page3]EFEKTET FINANCIARE

Sa i takon efekteve financiare, sqarojmë se Konventa nuk parashikon shpenzime buxhetore konkrete.  

